Public procurement notice: Prior Information Notice Without Call For Competition
Published: 2023-03-15
Buyer: Väylävirasto
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Markkinavuoropuhelun kohteena on valmistelussa oleva HARJA-tietojärjestelmän uudistamisen hankinta. HARJA mahdollistaa väylien kunnossapidon seurannan ja raportoinnin. Hankinta pitää sisällään järjestelmän kehityksen, tuen- ja ylläpidon sekä muut tarvittavat asiantuntijapalvelut järjestelmän käytön mahdollistamiseksi.
HARJA sisältää tällä hetkellä maanteiden hoidon, ylläpidon (päällysteet ja tiemerkinnät) ja valaistuksen sopimukset kuin myös vesiväylien kanavia koskevat sopimukset.
HARJA saa urakoitsijoilta tietoja toimenpiteistä automaattisten rajapintojen ja manuaalisen tietojen syötön kautta, tietoja väylillä vallitsevista olosuhteista ja väylien käyttäjiltä palautteina tietoja väylien kunnosta Ilmatieteen laitokselta ja mahdollisesti muilta tahoilta. HARJA kerää nämä tiedot yhteen ja vertaa kokonaisuutta sopimuksiin. HARJAan on luotu laskentamekanismit tilaajan ja urakoitsijan välisten sopimusten tiedoista, joiden perusteella urakoitsijan työ- ja muihin suorituksiin perustuvat maksumääräykset voidaan välittää Väyläviraston taloushallintojärjestelmään.
HARJAssa on lisäksi rajapintoja noin 15 eri muuhun Väyläviraston, ELY-keskusten, Fintrafficin ja ilmatieteenlaitoksen järjestelmiin.
HARJA myös tuottaa eri käyttäjien tarvitsemat raportit sopimusten toteumista, laadusta ja niin edelleen. Osa näistä raporteista on tarpeen näyttää karttapohjalla ja osa perinteisesti tulostettavin lomakkein. Väylä-käsitteeseen* perustuva tietomalli mahdollistaa karttapohjaisen raportoinnin ja tietojen käsittelyn.
*HARJA-järjestelmä perustuu käsitteeseen väylä. Väylä on kahden pisteen välinen yhteys, jolla on joukko ominaisuuksia ja johon voi liittyä joukko erilaisia laitteita (liikennemerkkejä, opastimia jne). Väylälle tehdään toimenpiteitä (lumenpoisto eli auraus, liukkaudentorjunta eli hiekotus tai suolaus, päällystys jne). Toimenpiteitä aiheuttavat sääolosuhteet, onnettomuudet, erilaiset vauriot, tienkäyttäjien palautteet ja tieomaisuuden ylläpito. Väylällä on erilaisia sen kunnossapitoon liittyviä luokkia (esim. talvihoitoluokat, joilla määritellään miten liukasta tai kuinka paljon lunta saa olla maksimissaan tiellä, ennen kuin toimenpiteet on aloitettava sekä määräajat, joissa tie on saatava laatuvaatimukset täyttävään kuntoon).
Hankinnan kohteena on yllä kuvatun Harja-järjestelmän ylläpito- ja jatkokehityspalvelu. Palvelun tuottaa Toimittajan sovelluskehitystiimi, jonka koko skaalautuu tarpeen mukaan. Nykyisen tiimin koko on noin 10 henkilöä. Vuotuinen budjetti on 700 000€ - 1 500 000€. Harja on toteutettu pääosin clojure-ohjelmointikielellä, joten toimittajalla tulee olla vahvaa osaamista sen tiimoilta.
Ennakkotietoilmoitukseen liittyy kutsu markkinakartoitukseen, jolloin kaikilla hankinnasta kiinnostuneilla toimittajilla on mahdollisuus käydä hankintaa koskevaa teknistä vuoropuhelua Väyläviraston kanssa. Teknisen vuoropuhelun tarkoituksena on käydä yleisellä tasolla vuoropuhelua hankinnan kohteesta ja sen määrittämisestä. Tekninen vuoropuhelu ei sido Väylävirastoa toteuttamaan hankintaa. Tekninen vuoropuhelu ei myöskään sido toimittajaa mahdolliseen tarjouskilpailuun osallistumiseen.
Tekninen vuoropuhelu järjestetään tarjouspyyntöaineiston luonnosversioiden kommentoinnin ja tilaajan hankinnan kohteeseen liittyviin kysymyksiin vastaamisen kautta. Tilaaja varaa kommentoinnille noin viikon kommentointiajan. Alustava ajankohta tarjouspyyntöaineiston luonnosversioiden ja kysymysten toimittamiselle on viikkojen 13-14/2023 aikana.
Ilmoittautumisohje: Toimittajan tulee ilmoittaa kiinnostuksensa osallistua markkinavuoropuheluun perjantaihin 31.3.2023 klo 12.00 mennessä lähettämällä osoitteeseen tommi.aarnio@vayla.fi viesti otsikolla: "HARJA-tietojärjestelmän kehitys- ja ylläpitopalvelut - markkinavuoropuhelu". Toimittajaa pyydetään ilmoittamaan viestissä seuraavat tiedot:
Tilaaja varaa oikeuden kutsua toimittajia myös kahdenkeskisiin neuvotteluihin tai jatkaa teknistä vuoropuhelua muulla erikseen ilmoitettavalla tavalla, joista ilmoitetaan tarvittaessa myöhemmin.
Tässä ennakkotietoilmoituksessa esitetyt kuvaukset ja hankintailmoituksen arvioitu julkaisupäivämäärä, kuten myös myöhemmin toimitettavat vuoropuhelun luonnosmateriaalit ovat alustavia ja suuntaa antavia hankinnan ennakkotietoja.